open-index/open-wikipedia-markdown huggingface dataset:
Halle-Vilvoorde (arondisman)

**Arondisman Halle-Vilvoorde** (nizozemski: *Arrondissement Halle-Vilvoorde*, francuski: *Arrondissement de Hal-Vilvorde*) je jedan od 43 Belgijskih arondismana i jedan od dva u Provinciji Flamanski Brabant.

## Karakteristike

Arondisman Halle-Vilvoorde nalazi se u Flandriji i potpuno okružuje teritorij Regije glavnoga grada Bruxellesa. 
Prostire se na površini od 631.6 km² na kojoj živi 205,566 stanovnika.

## Administrativna podjela

Teritorij arondismana je administrativno podjeljen na 35 općina, a administrativni centar arondismana je grad Vilvoorde u kom je 2021. živjelo 45,715 stanovnika.

## Izvori

## Vanjske veze

* ''Map - Arrondissement Halle-Vilvoorde''
Louvain-la-Neuve

**Louvain-la-Neuve** je samo naselje i kvart od 10.816 stanovnika u općini Ottignies-Louvain-la-Neuve u sredini Belgije.
Ottignies-Louvain-la-Neuve
## Geografija
Louvain-la-Neuve se nalazi u Provinciji Valonski Brabant, udaljen oko 24 km jugozapadno od Leuvena.

## Historija

Louvain-la-Neuve što u prijevodu sa francuskog znači *Novi Louvain* je podignut 1970-ih, nakon podjele Katoličkog univerziteta u Leuvenu na valonski i francuski univerzitet. 
Francuski dio univeziteta se u preselilo se u Novi Louvain.

Danas je to moderno naselje studenata i njihovih profesora.

## Reference

## Vanjske veze

*[''Why Study in Leuven or Louvain-la-Neuve? '' (stranice [Katolički univerzitet u Leuvenu|Katoličkog univerziteta u Leuvenu])]
Turnhout

**Turnhout** je grad i općina od 45,874 stanovnika na sjeveru Belgije u Provinciji Antwerpen.
On je i administrativni centar Arondismana Turnhout
## Geografija
Turnhout se nalazi pored nizozemske granice, udaljen 42 km sjeveroistočno od centra Antwerpena. Grad se prostire duž kanala Dessel-Schoten.

## Historija

Turnhout je izrastao na raskršću dva važna trgovačka puta i u sjeni lovačkog dvora brabantskog vojvode, za koji se pretpostavlja da je postojao prije 1110. Uspomena na njega ogleda se u gradskom grbu na kom se nalazi jelenu bijegu.

Gradska prava prava dobio je 1212. od od vojvode Hendrika I. od Brabanta, brzo je napredovao tako da je krajem 13. vijeka već imao beginaž koji je 1998. uvršten na UNESCO-vu listu svjetske baštine kao kolektivni lokalitet Flandrijski Béguinage 
Do 16. vijeka izrastao je u bogato trgovište, ali je kraj tog vijeka donio ratove, požare, pljačke i epidemije. Zbog ugnjetavanja i inkvizicije]], brojni građani su pobjegli u Nizozemsku Republiku, ostavljajući Turnhout još siromašnijim.

U vrijeme Nizozemske revolucije, kod Turnhouta se 1597. odvila bitka u kojoj je princ Maurits od Oranja porazio španjolske trupe. Nakon bitke Maurits je zauzeo zamak Turnhout. Bitka je bila prva u nizu pobjeda koje su dovele do zauzimanja posljednjih španjolskih gradova u Delti Rajne.

Druga bitka kod Turnhouta odvila se u oktobru 1789. u njoj je seljačka vojska porazila uvježbane austrijske trupe. 
Vijest o pobjedi potaknula je ustanak u Flandiji, pa su ustanici zauzeli Gent, Diest, Tienen i Bruxelles i u januaru 1790. proglasili  Sjedinjene Belgijske Države, koje su se uspjele održati do decembra 1790.

Industrijski razvoj krajem 19. vijeka i početkom 20. vijeka omogućen je zahvaljujući prokapanju kanala Dessel-Turnhout-Schoten (1844.-1846.) i izgradnji željezničke pruge 1855.

Dio svog teritorija izgubio je 1859. kad se Oud-Turnhout osamostalio kao općina. Plan iz 1977. da poveća teritorij spajanjem sa općinama Vosselaar, Oud-Turnhout i Beerse nije uspio.

## Pobratimski gradovi
Turnhout ima ugovore o prijateljstvu sa slijedećim gradovima;
*  Hammelburg, Njemačka
*  Gödöllő, Mađarska
*  Hanzhong, Kina
*  Vânători, Rumunjska

## Reference

## Vanjske veze

*''Turnhout'' (službene stranice)
Ottignies-Louvain-la-Neuve

**Ottignies-Louvain-la-Neuve** (valonski: *Ocgniye-Li Noû Lovén*) je grad i općina od 31,158 stanovnika u sredini Belgije u Provinciji Valonski Brabant.

## Geografija
Ottignies-Louvain-la-Neuve je udaljen 30 km jugoistočno od Bruxellesa. 
On se sastoji od dva naselja, starijeg  Ottigniesa i novog Louvain-la-Neuve, koji je podignut da se u njemu smjesti francuski Katolički univerzitet u Leuvenu.

## Historija

Ottignies je prvi put dokumentiran 1190 kao feudalno selo, što je i ostao do kraja 19. vijeka kad je povezan željezničkom prugom sa Bruxellesom.

Presudan događaj za Ottignies bila je odluka tadašnjeg gradonačelnika Yvesa du Moncea da nakon velikih studentskih demonstracija 1968. ponudi teren svoje općine za izgradnju novog univerzitetskog kampusa u koji se trebao preseliti francuski dio Katoličkog univerziteta iz dotadašnjeg sjedišta iz flamanskog Leuvena.

Novi kampus Louvain-la-Neuve podignut je početkom 1970-ih, a već 1977. osnovana je nova općina Ottignies-Louvain-la-Neuve, koja je 1982. dobila status grada.

## Reference

## Vanjske veze

*Ottignies-Louvain-la-Neuve
Schoten

**Schoten** je grad i općina od 34,291 stanovnika na sjeveru Belgije u Provinciji Antwerpen.

Schoten se nalazi udaljen desetak km sjeveroistočno od centra Antwerpena, a prostire se duž Albertovog kanala i kanala prema Desselu.

## Historija

Schoten je nastao u 12. vijeku kao feud grofova od Brede (kasnije Bergen op Zooma), dok je u crkvenom pogledu bio pod jurisdikcijom cistercitske opatije Villers-la-Ville.

Antwerpen koji je početkom 16. vijeka postao dominantni grad Brabanta počeo se širiti na teren Schotena tako što su bogatiji građani počeli graditi dvorce na dotadašnjem poljoprivrednom zemljištu.
Ipak je Schoten sve do sredine 19. vijeka ostao selo koje je jedva prelazilo 1000 duša.

Dolazak željezničke pruge u drugoj polovici 19. vijeka, i nakon tog iskapanje kanala utjecao je na Industrijalizaciju. Nove tvornice gradile su se duž Albertovog kanala, dok je nova antwerpenska buržoazija izgradila vile u kvartovima Koningshof i Schotenhof.

I pored nagle urbanizacije još je i danas oko 30% teritorija općine pod šumama.
## Reference

## Vanjske veze

*''Schoten'' (službene stranice)
Dessel

**Dessel** je grad i općina od 9,659 stanovnika na sjeveru Belgije u Provinciji Antwerpen.
## Geografija
Dessel se nalazi udaljen 57 km istočno od centra Antwerpena, na raskršću kanala prema 
Schotenu i Kanala Bocholt-Herentals do rijeke Meuse.

## Historija

Veći dio Desselove historije vezan je uz Mol i Balen. U srednjem vijeku ta tri sela bila su jedinstveni feud, koji je pripadao benediktinskoj opatiji iz Corbia, gradića pored Amiensa u Pikardiji.

Zbog udaljenosti između opatije i njezina feuda u ime opatije upravljao je nadglednik sa vijećem u kom su stanovnici Dessela imali samo jednog predstavnika. Ostali lokalni predstavnici na čelu sa brabantskim vojvodom brzo su potkopali utjecaj i moć opatije.

Zbog tog je opatija 1559. odlučila prodati feud, pa su se do Francuske revolucije izredali brojni vlasnici. Nakon tog se raspao na tri nezavisne općine.

Dessel je počeo izrastati u grad nakon što su se krajem 19. vijeka počeli iskapati kanali na njegovom terenu.

## Privreda

Od Industrije Dessel ima centar za nuklearnu energiju, jednu građevinsku firmu i firmu koja se bavi ekstrakcijom pijeska, a sve donedavno i imao je i pivovaru Campina.

Najveći poslodavac je Centar za nuklearnu energiju u kom radi 1,600 ljudi. On se prostire na 10 km² i po terenu susjednih općina. Specijalnost tog centra je skladištenje 
i reciklaža nuklearnog otpada, koju radi firma Belgoprocess.

## Pobratimski gradovi

*  Hessisch Lichtenau, Njemačka 1971.

## Reference

## Vanjske veze

*''Dessel'' (službene stranice)
Mol (Belgija)

**Mol** je grad i općina od 37,021 stanovnika na sjeveru Belgije u Provinciji Antwerpen.
## Geografija
Mol se nalazi udaljen pedesetak km istočno od centra Antwerpena, na kanalu Bocholt-Herentals.

## Historija

Od 8. vijeka sela Mol, Balen, Dessel bila su domena Adalarda, nećaka Karla Velikog. On ih je poklonio  benediktinskoj opatiji iz Corbia. Kako je Corbie bio daleko od svog novostečenog feuda -opatija je upravu povjerila nadstojniku koji je za sjedište odabrao Mol. Udaljenost je učinila svoje jer su lokalni moćnici na čelu sa brabantskim vojvodom potkopali utjecaj i moć opatije, pa je ona 1559. prodala taj feud Godfriedu van Bocholtzu.

Sve do Francuske revolucije i Mol je bio feud, pa je poljoprivreda bila osnovno zanimanje kojom se bavilo 70 % ljudi.

Krajem 19. vijeka i Mol je zahvatila industrijska revolucija, nakon izgradnje 1878. željezničke pruge Antwerpen-Mol, koja je kasnije produžena do Mönchengladbacha. Tad je otvoren rudnik cinka Vieille Montagne i tvornica eksploziva N.V. La Forcite.

U tom periodu procvjetala je i tekstilna industrija izgradnjom tvornica; Van Iersel, Van Hoof, Krings i Van Dooren.
Nakon iskapanja kanala i otkrića bijelog pijeska 1920-ih uslijedio je novi period osnivanja tvornica stakla; Verlipack, Johns Manville i Glaverbel.

Nakon Drugog svjetskog rata uslijedila je nova faza, kad je na bazi urana iz tadašnje kolonije Kongo otvaren Centar za nuklearnu energiju koji se prostire na 10 km² i po terenu susjednih općina.

## Pobratimski gradovi
Mol ima ugovore o prijateljstvu sa slijedećim gradovima;

*  Santo Tomás, Nikaragva
*  Karakara, Niger

## Reference

## Vanjske veze

 *''Gemeente Mol'' (službene stranice)
Bocholt-Herentals

**Kanal Bocholt-Herentals** (nizozemski: *Kanaal Bocholt-Herentals*, francuski: *Canal Bocholt-Herentals*) zvan i *Kanal Kempisch* je jedan od sedam kanala koji povezuju rijeke Meuse i Scheldt.

## Historija i karakteristike

Kanal se nalazi na sjeveru Belgije, on povezuje kanal Zuid-Willemsvaart u Bocholtu sa Albertovim kanalom u Herentalsu.

Kanal je dug je 57 km, a iskapan je od 1843. do 1846., sa minimalnom širinom od 7,3 metra tako da su njime mogli ploviti brodovi do 600 tona sa maksimalnim gazom od 2,1 metra (2,5 m na vlastitu odgovornost).

## Reference

## Vanjske veze

* ''Kanaal Bocholt-Herentals''
Turnhout (arondisman)

**Arondisman Turnhout** (nizozemski: *Arrondissement Turnhout*, francuski: *Arrondissement de Turnhout*) je jedan od 43 Belgijskih arondismana i jedan od tri u Provinciji Antwerpen.

## Karakteristike

Arondisman Turnhout nalazi se na sjeveru zemlje u Flandriji, a prostire se na površini od 1,357 km² na kojoj živi 467,146 stanovnika.

## Administrativna podjela

Teritorij arondismana je administrativno podjeljen na 27 općina, a administrativni centar arondismana je grad Turnhout u kom je 2021. živjelo 45,874 stanovnika.

## Izvori

## Vanjske veze

* ''Map - Arrondissement of Turnhout (Arrondissement Turnhout)''
Balen

**Balen** je grad i općina od 22,853 stanovnika na sjeveru Belgije u Provinciji Antwerpen.

## Geografija
Balen se nalazi 5 km istočno od Mola (59 od Antwerpena).

## Historija

Od srednjeg vijeka do Francuske revolucije Balen je dijelio sudbinu sa susjednim Molom i Desselom sa kojima je bio feud
benediktinske opatije iz Corbia.

Tako da je sve do kraja 19. vijeka bio selo u kom se većina bavila poljoprivredom.

Prekretnica je bila kad je kompanija *Société Anonyme des Mines et Fonderies de Zinc de la Vieille-Montagne*, kupila teren od 387 hektara i podigla talionicu cinka koja je znala preraditi 36.000 tona na godinu.

## Pobratimski gradovi

*  Ladesti, Rumunjska

## Reference

## Vanjske veze

*''Gemeente Balen'' (službene stranice)
Vilvoorde

**Vilvoorde** (francuski: *Vilvorde*) je grad i općina od 45,715 stanovnika u sredini Belgije u Provinciji Flamanski Brabant.
On je i administrativni centar Arondismana Halle-Vilvoorde
## Geografija
Vilvoorde se prostire duž rijeke Zenne i kanala Bruxelles-Scheldta, udaljen 10 km sjeveroistočno od Bruxellesa.

## Historija

Pretpostavlja se da je postojao za nervijskih i rimskih vremena na gazu preko Zenne, ali je sigurno da je u 8. vijeku pored Zenne postojalo selo.
Na to asocira njegovo ime Vilvoorde, koje je sintagma od latinskog *villa* (selo) i nizozemskog *voorte* što znači gaz.

Prvi put je dokumentran 779. u darovnici Pipina Herstalskog.

Do 14. vijeka Vilvoorde je izrastao u važan grad, koji je konkurirao Leuvenu i Bruxellesu, tako da je postao prijestolnica Brabantskog vojvodstva. 
Iz tog vremena potječe nekoliko velikih građevina, kao što je crkva Gospe od Dobre Nade.

Grad je prosperirao zahvaljujući trgovini i proizvodnji tkanina, istovremeno je porastao i značaj Zenne kao arterije za transport. Njegov centralni položaj osigurao mu je i vojni značaj, tako da je do danas ostao snažni garnizon.

Vilvoorde je bio jedan od prvih gradova kog je zahvatila industrijska revolucija krajem 19. vijeka i početkom 20. vijeka, zahvaljujući tom što se nalazi svega nekoliko kilometara od glavnog grada i dobroj prometnoj povezanosti.

Prva željeznička pruga u Belgiji između Bruxellesa i Mechelena, izgrađena je 1835. sa stanicom u Vilvoordu. Tad je prokopan i kanal uz kojih su nikle prve tvornice i 
termoelektrane. Vrlo brzo Vilvoorde je izrastao u centar kemijske, metalurške, prehrambene, drvne i 
mašinske industrije.
Te industrije zapošljavale su hiljade radnika sve do recesije 1970-ih.

Od kraja 20. vijeka Vilvoorde doživljava novi procvat osnivanjem novih firmi koje se uglavnom fokusiraju na usluge.

## Pobratimski gradovi
Vilvoorde ima ugovore o prijateljstvu sa slijedećim gradovima;
*  Middelburg, Nizozemska
*  Maubeuge, Francuska
*  Ennepetal, Njemačka
*  Peñarroya-Pueblonuevo, Španjolska
*  Komatsu, Japan

## Reference

## Vanjske veze

 *''Vilvoorde'' (službene stranice)
Herentals

**Herentals** je grad i općina od 28,194 stanovnika na sjeveru Belgije u Provinciji Antwerpen.

## Geografija
Herentals se nalazi udaljen 43 km istočno od Antwerpena, na spoju Kanala Bocholt-Herentals sa Albertovim kanalom.

## Historija

Herentals je prvi put dokumentiran 1150. kao selo oko crkve sv. Waldetrude, koje je vjerojatno bilo feud biskupije iz Monsa.
Nešto sjevernije duž rijeke Nete u isto vrijeme izraslo je trgovište.

Budući da su interesi ta dva naselja bili rivalski brabantski vojvoda Hendrika I dodjelio je Herentalsu 1209. gradska prava. Promocija Herentala u slobodni grad dala je novi impuls trgovištu na sjeveru, koje je još prije 1253. podiglo hospicij a nakon 1266. i beginaž.

Herentals je svoj zenit imao u drugoj polovici 14. vijeka.
Paralelno sa njegovim ekonomskim, rastao je i njegov politički značaj, tako da je Herentals 1356. postao prijestolnica Markgrofovije Antwerpen i punih pedeset godina zamijenio Antwerpen.
To je bilo vrijeme kad su izgrađeni samostani, bedemi, gradska vrata (Bovenpoort i Zandpoort) i palača tkalaca (15. vijek), koja je kasnije pretvorena u 
gradsku vijećnicu.
Istovremeno je postao i snažan garnizon, što mu je donjelo brojne nevolje tokom 17. i 18. vijeka, pa je zapao u krizu.

Herentals se tokom 19. vijeka ekonomski oporavio, nakon što su proradile dvije tvornice tekstila i željezara, a krajem vijeka i tvornica obuće.
Ona je bila inicijator procvata Industrije kože i obuće koja je potrajala sve do izbijanja Drugoga svjetskog rata.
Povoljan položaj grada utjecao je na to da je postao važno raskršće kanala i željezničkih pruga.

Nakon rata se 1964. važna kompanija iz prehrambene industrije De Beukelaer - Parein preselila se iz Antwerpena u Herentals.

Herentals je 1977. kooptirao susjedna naselja Noorderwijk i Morkhovenom, pa mu se broj stanovnika povećao od 18,000 na 25,000.
U novije vrijeme grad je podigao industrijsku zonu na površini od 220 hektara.
## Znamenitosti

Najveća znamenitost nalazi se u centru grada, to je palača tkalačkog ceha, izgrađena početkom 15. vijeka. Ona je 1512. gotovo potpuno uništena u požaru, pa je 1534. 
rekonstruirana. Nakon tog je adaptirana u gradsku vijećnicu i više puta restaurirana, posljednji put 2010.

Njen zvonik visok 35 metra sa Karijonom od 50 zvona teškim 4 tone, uvršten je 1998. na UNESCO-vu 
Listu evropske svjetske baštine kao lokalitet Zvonici u Francuskoj i Belgiji.

Znamenitost je i beginaž osnovan još prije 1266., koji je srušen za Nizozemske revolucije. Nakon povratka španjolske vlasti u 
Herentals, magistrat je 1590. dopustio obnovu beginaža, koji radio do 1951. kad je umrla posljednja beginka.

## Pobratimski gradovi

*  IJsselstein, Nizozemska

## Reference

## Vanjske veze

*''Stad Herentals'' (službene stranice)
Zuid-Willemsvaart

**Zuid-Willemsvaart** (što prevedeno sa nizozemskog znači *Južni Vilemov kanal*) je kanal  na jugu Nizozemske i sjeveroistoku Belgije.

Kanal se proteže preko nizozemskih provincija Limburg i Sjeverni Brabant i po belgijskoj provinciji Limburg.

## Historija i karakteristike

Kanal je dug je 123 km (od tog 79 km u Nizozemskoj), iskopan je od 1822. do 1826., širok je od 24 do 48 metra tako da njime mogli ploviti brodovi do 600 tona, maksimalnog gaza od 2,1 metra.

Kanal je dobio ime po kralju Ujedinjene Kraljevine Nizozemske Willemu I, koji je 1822. odlučio iskopati kanal da poveže Maastricht sa 's-Hertogenboschom.

Belgijska dionica kanala duga je 44 km, se proteže od Bocholta do Herentalsa gdje se spaja sa Albertovim kanalom. 
Ona povezuje rijeke Meuse i Scheldt.
	
## Reference

## Vanjske veze

* ''Zuid - Willemsvaart''
Haine

**Haine** (francuski: *Hene*, njemački: *Henne*, valonski: *Hinne*) je rijeka u Belgiji i Francuskoj duga 72 km, lijeva 
pritoka rijeke Scheldt.

## Hidrologija
Haine izvire na terenu općine Anderlues u Belgijskoj provinciji Hainaut. Od tamo teče prema prema sjeverozapadu do grada Monsa, gdje prima pritoku Trouille. Zatim gotovo pravolinijski kanaliziranim koritom teče prema zapadu do ušća u rijeku Scheldtu (Escaut) gotovo na samoj granici na terenu francuskog grada Condé-sur-l'Escaut.

Porječje rijeke prostire se na površini od 801 km² po Belgijskoj provinciji Hainaut koja je po njoj i dobila ime.

## Reference

## Vanjske veze

* ''Territoire''
Villers-la-Ville

**Villers-la-Ville** (nizozemski: *Villers-de-Stad*) je grad i općina od 10,891 stanovnika u centru Belgije u Provinciji Valonski Brabant.

## Geografija

Villers-la-Ville se nalazi 30 km južno od Bruxellesa, on se sastoji od 5 bivših općina: Villers-la-Ville, Sart-Dames-Avelines, Marbais-Marbisoux, Tilly-Mellery i Gentinnes.
## Historija

Historija Villersa usko je povezana sa cistercitskom opatijom, koja je počela 1146. kad je lokalni plemić Gauthier de Marbais sa 
majkom Judith pozvao redovnike iz francuske Opatije Clairvaux da mu pomognu osnovati novu opatiju na njihovoj zemlji.

Iz Clairvauxa je stiglo 17 redovnika, i započelo gradnju 1197. opatije u pretežno gotičkom stilu koja je potrajala narednih 100 godina.
U tom periodu opatija je imala oko 400 redovnika i veliko bogatsvo od oko 10,000 hektara zemlje sve do Antwerpena.

Od 1508. pa sve do kraja 17. vijeka, redovnici su zbog napada morali napustiti opatiju 9 puta.

Drugi zlatni period opatije bio je 18. vijek, tad je između 1715.-84. većina srednjovjekovnih zgrada obnovljena u neoklasičnom stilu. 
Tad je izgrađena opatijska palača a uređeni su i njeni vrtovi.

Francuska revolucija ukinula je Cistercite i zabranila im rad. Opatija je opljačkana i srušena 1794. a nakon tog prodana trgovcu građevinskim materijalom, koji ju je rastavljao dio po dio i prodavao. Ostatak je nagrizla kiša i vegetacija.

## Reference

## Vanjske veze

*''Villers-la-Ville'' (službene stranice)
Nimy-Blaton-Péronnes

**Kanal Nimy-Blaton-Péronnes** je kanal na jugu Belgije dug 39 km, koji povezuje rijeku Scheldt kod Péronnesa sa Centralnim valonskim kanalom kod predgrađa Monsa -Nimy.

## Historija i karakteristike

Kanal je prokopan 1826. zbog velike količine ugljena koji se tad iskapao po belgijskim rudnicima.

Kako se proteže po nizinskom kraju Provincije Hainaut ima visinsku razliku od samo 18,10 metra, pa ima samo dvije brodske prevodnice dimenzija 85,85 x 12 metra.
	
## Reference

## Vanjske veze

* ''Canal Nimy-Blaton-Péronnes (Belgien)''
Jelena Subotić

**Jelena Subotić** je politologinja i profesorica na Državnom univerzitetu Georgije u Atlanti. Poznata je po istraživanju politike sećanja, ljudskih prava i tema vezanih uz tranzicijsku pravdu. Njezina knjiga *Žuta zvezda, crvena zvezda* (2019, Cornell University Press) koja se bavi problematikom politike sećanja na Holokaust u post-komunističkom periodu u Hrvatskoj, Srbiji i Litvaniji osvojila je 2020. godine nagradu *Joseph Rothschild za teme vezane uz nacionalizam i etničke studije* (koju dodeljuje Udruženje za proučavanje nacionalnosti) kao i nagradu za najbolju knjigu godine od strane *Sekcije za Evropsku politiku i društvo* *Američkog udruženja za političke nauke*. Knjiga *Žuta zvezda, crvena zvezda* je prevedena i objavljena i u Srbiji 2021. godine.

## Reference

## Vanjske veze
* 
* 
* 
*
Antoing

**Antoing** je grad i općina od 7,638 stanovnika na jugozapadu Belgije u valonskoj Provinciji Hainaut

## Geografija

Antoing se nalazi pored francuske granice, udaljen 7 km južno od Tournaia, prostire se duž lijeve obale rijeke Scheldt, a sastoji se od kvartova; Antoing, Bruyelle, Calonne, Fontenoy, Maubray i Péronnes.
Péronnes je poznat kao mjesto gdje se Kanal Nimy-Blaton-Péronnes spaja sa rijekom Scheldt.
## Historija

Historija Antoinga je vezana uz zamak koji se spominje još od 12. vijeka. On je do 1634. pripadao porodici Melun, a nakon tog Kneževini biskupiji Liège. 
Poznat je po restauraciji koju je u 19. vijeku proveo Viollet-le-Duc

Kod Antoinga se u vrijeme Rata za austrijsko nasleđe-1745. odvila Bitka kod Fontenoya.

## Reference

## Vanjske veze

*''Antoing'' (službene stranice)
Bocholt (Belgija)

**Bocholt** je grad i općina od 13,253 stanovnika na sjeveru Belgije u Provinciji Limburg.

## Geografija

Bocholt se nalazi pored nizozemske granice, na spoju kanala Bocholt-Herentals - Zuid-Willemsvaart.
On je nastao spajanjem naselja; *Bocholt*, *Kaulille*, *Reppel* i *Lozen*.
## Historija

Feud Bocholt vjerojatno potječe iz druge polovice 12. vijeka, orginalno se zvao *Bucolt*, a prvi put je dokumentiran 1162.
Bocholt i njegova okolica pripadali su do 1365. tadašnjoj grofoviji Loon, a od 1365. do 1789. i Francuske revolucije Kneževini-biskupiji Liège.
Prvi industrijski pogon otvorio je 1758. Adriaan Geerkens to je bila pivovara, kasnije poznata kao Martens.

Naselje *Kaulille* prvi put je dokumentirano 1249.

Najstarije naselje u općini Bocholt je *Reppel* koji je prvi put dokumentiran 758. u Willibrordovoj oporuci.
On je sa svojom tvornicom arsena i tvornicom žice (koje više ne rade) dugo bio industrijsko srce općine.

*Lozen* je dugo bio slabo naseljen jer je bio močvaran. Njegov rast potaklo je iskapanje kanala Zuid-Willemsvaart (1821.-1826.) i Bocholt-Herentals (1843.).

## Pobratimski gradovi

*  Bocholt, Njemačka

## Reference

## Vanjske veze

 *''Gemeente Bocholt'' (službene stranice)
Trouille

**Trouille** je rijeka u Belgiji i Francuskoj duga oko 30 km, desna pritoka rijeke Haine.

## Hidrologija

Trouille izvire kod sela Grand-Reng u općini Erquelinnes u Belgiji. Nakon kratkog toka prema jugu u Francuskoj pravi luk i ponovno ulazi u 
Belgijsku provinciju Hainaut gdje uz velike meandre teče prema sjeverozapadu do ušća u rijeku Haine kod predgrađa Monsa Jemappes.

Ime *Trouille* (što prevedeno sa francuskog znači *strah*) vjerojatno je dobila jer je često plavila.
Najveće pritoke rijeke su; Nouvelles i By.

Porječje rijeke prostire se uglavnom po Belgijskoj provinciji Provincija Hainaut na površini od 162,94 km².

## Reference

## Vanjske veze

* ''La Trouille''
Anderlues

**Anderlues** (valonski; *Anderluwe*) je općina od 12,429 stanovnika na jugozapadu Belgije u valonskoj Provinciji Hainaut.

## Geografija

Anderlues se nalazi udaljen 15 km zapadno od Charleroia, na izvoru rijeke Haine.

## Historija

Historija Anderluesa je vezana uz crkvu sv. Médarda iz 12. vijeka, od koje je danas preostao romanički zvonik Bourlette. 
Kompanija Houillères d'Anderlues otvorila je 1867. rudnik ugljena, koji je radio do 1969. Za najboljih vremena 1930-ih u njemu je radilo i po 1600 rudara.

U njemu se 1892. dogodila rudarska nesreća, kad je u oknu br.3 - *Aulniats* došlo do eksploziji u kojoj je poginulo 160 rudara.

## Pobratimski gradovi
*  Gigondas, Francuska (od 2001.)

## Reference

## Vanjske veze

*''Anderlues'' (službene stranice)
Erquelinnes

**Erquelinnes** (valonski; *Erkelene*) je općina od 10,013 stanovnika na jugozapadu Belgije u valonskoj Provinciji Hainaut

## Geografija

Erquelinnes se nalazi na samoj belgijsko-francuskoj granici (sa druge strane nalazi se Maubeuge) udaljen 15 km jugozapadno od Charleroia.
Općina se sastoji od naselja; Erquelinnes, Bersillies-l’Abbaye, Montignies-Saint-Christophe, Hantes-Wihéries, Solre-sur-Sambre i Grand-Reng.
Centar općine - Erquelinnes, leži na lijevoj obali rijeke Sambre, a u naselju Grand-Reng izvire rijeka Trouille.
## Historija

Historija te općine je povezana sa opatijom iz Maubeugea čiji je feud u 7. vijeku bio. Nakon tog je mjenjao brojne gospodare ali je ostao ruralni kraj malih sela sve do 19. vijeka. Tad se broj stanovnika naglo povećao nakon otvaranja željezare u Maubeugeu.

Najveća znamenitost se nalazi u centru Erquelinnesa to je crkva sv. Georgija, sa romaničkim korom iz 12. vijeka, koja je nekad bila kapela dvorca koji je razoren.

## Pobratimski gradovi

*  Jeumont, Francuska (od 2001.)

## Reference

## Vanjske veze

*''Erquelinnes'' (službene stranice)
Bergen op Zoom

**Bergen op Zoom** je grad i općina od 67,880  stanovnika na jugozapadu Nizozemske u Provinciji Sjeverni Brabant.

## Geografija
Njegovo ime - Bergen op Zoom, prevedeno sa nizozemskog znači *[[Brdo]] na Zoomu*, jer se nalazi na ušću potoka Zoom u estuarij Istočne Scheldte.
On se nalazi 38 km jugozapadno od Brede, i gotovo isto toliko od belgijskog Antwerpena.

## Historija

Za Bergen se zna da su ga 880. zauzeli Vikinzi, kao i to da je 1287. postao je feud.

Nakon osamostaljenja od Brede postao je nasljedna domena Brabantskog vojvodstva. Tokom 15. vijeka prosperirao je kao trgovački centar, tako da su njegove sajmove posjećivali i engleski trgovci koji su dobili specijalne privilegije.

Španjolski kralj i car Svetog Rimskom Carstva Karlo V 1533. uzdigao je Bergen u rang markgrofovije.
Grad se i pored toga bunio protiv vlasti Španjolske Nizozemske, a kako je bio dobro utvrđen uspješno je odbio nekoliko španjolskih napada između 1581. - 1622.

U vrijeme Rata za austrijsko naslijeđe okupirala ga je Kraljevina Francuska 1747., a nakon tog od 1795. Prva Francuska Republika koja je vladala gradom u strahu od Engleza sve do pada Napoleona 1814.

Gradski bedem su razrušeni 1867., a Drugi svjetski rat proživio je pod okupacijom Trećeg Reicha.

## Znamenitosti

Znamenitosti Bergena su gradska vrata (Gevangenpoort) sa početka 14. vijeka,  ostatci srednjovjekovnih fortifikacija (Ravelin) i zemljanih bedema. 
Puno puta restaurirana crkva *sv. Gertrude* (zvana i Grote Kerk) orginalno iz 14. vijeka, srednjovjekovna gradska vijećnica i  *Markizov dvor* (Markiezenhof) podignut između 1485-1520.

## Privreda

Bergen je grad konditorske industrije i jedne od najvećih evropskih tvornica žestokih pića, pored tog ima puno firmi koje se bave metalurgijom i građevinarstvom.

On je i velika ribarska luka, poznat po kaveznom uzgoju oštriga, a okolica po šparogama.

## Pobratimski gradovi

Bergen ima ugovore o prijateljstvu sa slijedećim gradovima;
*  Edmonton, Kanada
*  Oudenaarde, Belgija
*  Szczecinek, Poljska

## Reference

## Vanjske veze

*''Gemante Bergen op Zoom'' (službene stranice)
Kiseljača

**Kiseljača** ( od  i ), **zečja soca**, **kiselica** ili **kisela detelina** je višegodišnja biljka sa mesnatin korenom, koji puzi odeven u crvenkaste ljuske, odakle se granaju do 15&nbsp;cm dugačke drške od listova i cvetova.

Listovi su trodelni kao kod deteline, meko dlakasti i obrnuto srcastog oblika, oborenih nadole, koji se uveče ili pri dodiru sklapaju po dužini. Listovi su na naličju purpurno crveni.
Cvetovi su pravilni, bele ili ljubičaste boje. Cvetaju u aprilu i maju.

Biljka sadrži otrovnu oksalnu kiselinu i soli oksalate, zbog čega nije jestiva, ali pošto je prijatnog, osvežavajućeg ukusa, bilo je dosta slučajeva trovanja, naročito kod čobana.

Sušena biljka gubi kiselinu, koristi se samo sveža, ne suši se. Od svežih listova se pravi sok sa šećerom, ili se kuva čaj. Koristi se za lečenje skorbuta, kao homeopatski lek u slučajevima metaboličkog slabosti, varenje, bolesti jetre i žuči, pospešivanje mokrenja, kao i u slučajevima kada postoji tendencija da se formira kamenje. Pomaže kod gorušice, olakšava jetrene i smetnje kod varenja, Parkinsonove bolesti, upale bubrega, kožnih osipa, glista, u ranom stadijumu raka na želucu i i kod kanceroznih unutrašnjih i spoljnih čireva i oteklina. Međutim, redovno unošenje oksalne kiseline može dovesti do oštećenja bubrega, zbog čega se preporučuje pažljivo korišćenje.

Koristi se i za spoljnu upotrebu, kod raznih upala, te dezinfekciju rana.

## Izvori

## Literatura
* 
* 
*
* 

## Vanjske veze

* Den virtuella floran: ''Oxalis acetosella''
* Giftpflanzen.com &mdash; Waldsauerklee
* oxalis-acetosella.com &mdash; ''Oxalis acetosella''
Geel

**Geel** je grad i općina od 40,781 stanovnika na sjeveru Belgije u flamanskoj Provinciji Antwerpen.

## Geografija
 
Geel je udaljen 50 km istočno od Antwerpena, prostire se duž Albertovog kanala i rijeke Grote Nete.

## Historija

Po legendi Geel je osnovala današnja svetica zaštitnica Dimpna, koja je stigla u selo kad je ono imalo samo 15 kuća.

U stvarnosti je prvi put dokumentiran 1155. kao feud, koji se sastojao od sela; Geel, Retie, Eindhout, Veerle, Varendonk, Zoerle-Parwijs, Oevel, Echelpoel, Millegem, Vorselaar i Tielen, darovanih opatiji iz Grimbergena.

Crkva sv. Dimpne podignuta je između 1349. - 1585.
Nakon brojnih vlasnika postao je domena Antwerpena i to je ostao sve do Francuske revolucije kad je ukinut feudalizam.

Sve do Drugog svjetskog rata Geel je bio agrarni kraj, nakon rata od 1960-ih do 1970-ih podignuta je industrijska zona između autoputa i Albertovog kanala.

Geel je status grada dobio tek 1980-ih.

Od 1995. Geel ima i *[[Univerzitet]] primjenjene nauke Thomas Mor*, nastao iz srednje tehničke škole osnovane 1942. On je pod imenom *Katholieke Hogeschool Kempen*, radio kao filijala Katoličkog univerziteta u Leuvenu.

## Pobratimski gradovi
Geel ima ugovore o pobratimstvu sa slijećim gradovima;
*  Tydavnet, Irska 
*  Xanten, Njemačka
*  Slatina-Timiș, Rumunjska

## Reference

## Vanjske veze

*Geel
Goblen

**Goblen** (od francuskog: *gobelin*) je čest naziv (sinonim) za tapiserije, nastao po imenu manufakture tapiserija koju su oko 1450. 
u Parizu osnovala braća Gilles i Jean Gobelin iz Reimsa.

*Goblen* je i ime za vez kojim se izrađuju zidne slike, jastuci i slični dekorativni predmeti.
## Karakteristike i historija
Gobleni se vezu se raznobojnim vunim ili pamučnim koncem (rjeđe svilenim), tehnikom polukružića, na specijalnom platnu kao podlozi.

Planetarnu slavu tapiserija porodične manufakture Gobelin, pronio je Jehan Gobelin (umro 1476.), koji je otkrio grimiznu boju i naširoko je koristio u svojim radovima.

Izgleda da su njegovi potomci krajem 16. vijeka odustali od tog posla, jer su se neki od kao Balthasar Gobelin (umro 1617.) domogli feuda (Brie-Comte-Robert) i plemićke titule ili lukrativnih položaja u administraciji Kraljevine Francuske jer je manufaktura 1601.
iznajmljena kralju Henriju IV i radila je tapiserije samo za dvor.

Nešto kasnije - 1662. je i prodana  Louisu XIV i radila je do 1694. Rad joj je obnovljen 1697., ali je ponovno zatvorena za Francuske revolucije. Rad joj je obnovio Napoleon pa je nastavila proizvoditi tepihe i tapiserije do 1826.

Danas pod imenom *Manufacture Nationale des Gobelins*, radi kao muzej u istom kvartu gdje je i nastala Saint-Marcel.

*Goblen* je i ime za teške, čvrste dekorativne tkanine za presvlaku namještaja, izradu zastora i stolnjaka žakardnim tkanjem u dezenima koji imitiraju goblene rađene rukom.

## Povezano
* Tapiserija

## Reference

## Vanjske veze

* ''Goblen'' 
* ''Gobelin Family''
Aygün Kazımova

**Ajgun Kazimova** () azerbejdžanska je pevačica, tekstopisac, plesačica i glumica. 

## Diskografija
* Ömrüm – Günüm  (1997.)
* Göz yaşımı yar silə (1998.)
* Ah...! (1999.)
* Aygün (2000.)
* Sevdim (2001.)
* Sevgi gülləri (2003.)
* Son söz (2004.)
* Sevərsənmi? (2005.)
* Sevdi ürək (2005.)
* Yenə tək (2008.)
* Coffee from Colombia (2014.)
* Aygün Kazımova, Vol. 1 (2008.)
* Aygün Kazımova, Vol. 2 (2008.)
* Aygün Kazımova, Vol. 3 (2008.)
* Aygün Kazımova, Vol. 4 (2008.)
* Sevdi Ürək (2012.)
* Ya Devushka Vostochnaya (2013.)
* Səni Belə Sevmədilər (2015.)
* Azərbaycan Qızıyam (2015.)
* Aygün Kazımovanın ifaları  (2016.)
* Duy (2018.)
* By SS Production (2020.)
* Remakes (2020.)
* Crystal Hall (2020.)

## Eksterni linkovi

* Službene stranice Ajguna Kazimova 
*
Most na Đurđevića Tari

**Most na Đurđevića Tari** betonski je lučni most na rijeci Tari na sjeveru Crne Gore. Projektovao ga je inženjer Mijat Trojanović, a radove je izvodilo preduzeće Andonović iz Beograda. Predviđeni troškovi izgradnje mosta bili su 11,5 miliona dinara ali su do kraja radova uvećani za još milion dinara. Radovi na mostu započeli su 1937. godine, a završeni su u jesen 1940. Objekat je predat u saobraćaj krajem te godine. Probno opterećenje i svečano puštanje u saobraćaj su bili planirani za proljeće 1941. U trenutku dovršetka, bio je to najveći automobilski betonski lučni most u Evropi. Ubrzo po otvaranju objekat je pao u ruke okupatora za vrijeme drugog svjetskog rata u Jugoslaviji. Događaji iz toga perioda obrađeni su u filmu Most iz 1969. godine. Most je neposredno poslije rata 1946. godine i obnovljen, a korišten je i kao lokacija za snimanje britanskog akcijskog filma *Force 10 from Navarone* iz 1978. godine.

## Reference
Keloğlan

***Keloğlan*** ili *Ćelavi* () *dječak* () je turski i anatolski junak bajke. Spominje se često u turskoj i altajskoj mitologiji i narodnim pričama kao mladić bez dlaka na glavi koji se suočava sa raznim neprilikama iz kojih izlazi zahvaljujući svojim smicalicama i sjajnim postupcima.

## Osobine
Keloğlan ima važno mjesto među anatolskim turskim bajkama. Po tradiciji, Keloğlan je siromašan mladić koji živi s majkom, često mijenja poslove kako bi zaradio za život. On je fizički slab i inače prostodušan, ali kada dođe vrijeme zna imati spreman odgovor i pronaći pametna, praktična rješenja za probleme s kojima se suočava. S tim osobinama, na kraju svake bajke on ostvara svoj cilj. Keloğlan sadrži elemente smijeha i njegov prikaz predstavlja lukavost i sreću.

## Arhetipi
U starom obliku je Keloğlan bio vrlo obrazovan, lukav, sretan, i također izgleda kao klaun a u legendama Altaja ukrašuju ga čak i šamanske mrtve glave. U tom smislu je ćelavost simbol moći. Na primjer, u *[[Manas (ep)|Epu o Manasu]]* postoji svećenik po imenu «Targil Taz», gdje *Taz* znači ćelav. Riječ *Kel* ili *Kal* je također povezana s mongolskom riječi *Gal*, to jeste vatra, jer vatra ima energiju svetosti i moći. Stoga Mongoli imaju i boga po imenu «Gal Khan».

Druga imena po kojim se ukazuje Keloğlan ili vrlo slične priče su *Kalca* (čitaj: kaldža), *Kelce*, *Kalça*,  *Kelçe*, *Helce*, *Tazşa*, *Taşşa*, *Tazça*, *Kalçapatır*, *Kelce Bator*. Isto slične prikaze su *Keley* u mitologiji Altaja ili gospođa *Kaldaz*, božica vatre i zaštitnik stoke.

Sa strane naratologije, Keloğlan je blizak arhetipu blistavog i nestašnog mladića (Arlekin, Till Eulenspiegel, Miha Miš, Miš Đoka) dok filmski primjeri tog arhetipa mogu biti Bertolučijev *[[Mali Buda (1993)|Mali Buda]]* (1993) ili Ričijevo *[[Zlatno dijete]]*.
Belgijska revolucija

**Belgijska revolucija** (francuski: *Révolution belge*, nizozemski: *Belgische Revolutie*) je ime za pobunu po južnim provincijama Ujedinjene Kraljevine Nizozemske 1830., koja je rezultirala belgijskom nezavisnošću.

## Karakteristike i historija

Belgijska revolucija nije imala svoje korijene u krilu dobro stojeće buržoazije, kojoj je zapravo ekonomska politika kralja Ujedinjene Kraljevine Nizozemske Willema I zapravo išla na ruku, već među nižim slojevima društva, kojima je ta politika učinila život još težim, jer su mnogi postali nezaposleni. 
Belgijska revolucija je dakle imala i socijalno porijeklo, ali je tu pobunu buržoazija na kraju uspjela kanalizirati, da služi njenim interesima.

Uz to je autoritarni karakter Willemove vladavine, naročito oštra cenzura u Belgiji, navukla mržnju liberala prema režimu. 
Pored tog se i katolički kler protivio Willemovoj politici supremacije države u vjerskim pitanjima.

Te 1830. godine kad je izbila revolucija žetva je bila slaba, a ambari prazni. Kad je u Parizu 1830. izbila Julska revolucija, njene ideje doprle su i do naroda u Belgiji. Nakon izvedbe opere *La Muette de Portici*, 25. augusta 1830. u Bruxellesu, izbile su radničke demonstracije. 
Uplašena briselska buržoazija koja se želila zaštititi od nemira tog tipa, formirala je oružanu stražu.

Vođe te novoosnovane milicije sastale su se 1. septembra sa princem Willemom Oranskim, sinom i kralja Willema I., koji je u tom trenutku pod svojom kontrolom od većih belgijskih gradova uspio zadržati samo Vilvoorde. Zamolili su ga da se zauzme kod oca, da pristane na administrativnu podjelu zemlje na protestantski sjever i katolički jug, Willem je to odbio, jer je to shvatio kao ucjenu.

Nemiri su tad eskalirali, dobrovoljci iz iz cijele Belgije pohrlili su u Bruxelles da podrže ustanak, buržoaska milicija izgubila je kontrolu nad situacijom. Zbog tog je 23. septembra nizozemska vojska pod zapovjedništvom Fredericka, mlađeg sina kralja Willema I. ušla u Bruxelles.

Ta situacija dovela je do pomirenja dotad vrlo razjedinjenih frakcija belgijskih ustanika, koji su ujedinili protiv nizozemskih trupa. Vođe buržoaske milicije i neki ustanici formirali su komitet koji je uspješno koordinirao akcije dobrovoljaca. U noći od 26. na 27. septembar nizozemska se vojska povukla. Ustanički komitet postao je privremena vlada i proglasio nezavisnost 
4. oktobra 1830.

Kralj Willem I je ipak uspio poraziti na brzinu organiziranu belgijsku vojsku, ali su evropske sile intervenirale kako bi osigurale belgijsku nezavisnost. 
Status quo se otegao do 1839. kad je postignut sporazum i kad su se posljednji nizozemski vojnici povukli sa belgijskog tla.

## Reference

## Vanjske veze

* ''L'insurrection''
Grimiz

**Grimiz** (od turskog *kırmız*- arapskog *qirmiz*, *germasi*- sanskrt *krmia*, od krmi-crv) ili **purpur**, **skrlet** je jarko crvena boja ali i ime za tako obojanu tkaninu.

## Karakteristike
Grimiz je crvena boja sa narančastim nijansama, u čijoj se monokromatskoj paleti nalaze sljedeće nijanse: jarko narančasta i jarko svijetlocrvena.
U kompjutorskoj grafici njen RGB kod je; 255, 36, 0, a heksadecimalni  # ff2400
U modelu RGB boja sastoji se od;
*100% crvene
*14,12% zelene 

## Historija
Tu su boju Feničani dobijali iz transparentne sluzi grimiznog puža, koja se pigmentira na svjetlosti. 
Kako je to bio vrlo skup način da se dobije ta boja, grimizne haljine bile su simbol moći i vlasti već od rimskih vremena.

Za bizantske careve ta boja je bila simbol njihova dostojanstva i moći, srogo rezervirana za aristokraciju.

Novi način da se proizvede ta boja otkrio je francuski tkalac i bojadiser Jehan Gobelin u 15. vijeku. On je grimiz naširoko koristio u svojim goblenima koji su stekli planetarnu slavu.

## Izvori

## Vanjske veze

* ''Što je grimizna boja?''
Sjemenište

**Sjemenište** (latinski: *seminarium* od semin, semen=sjeme) je teološka škola sa internatom u kojoj se obrazuju budući svećenici u katoličkim i protestanskim crkvama.

## Karakteristike
Sjemeništa u Katoličkoj crkvi mogu biti **mala** (*[[dijete|dječačka]]*) i **velika** (*bogoslovija*).
U sklopu dječačkoga sjemeništa najčešće se nalazi klasična gimnazija, a uz veliko sjemenište teološki fakultet.

## Historija
Prva sjemeništa pojavila su se za ranog srednjeg vijeka (8-9. vijek) po samostanima i kao katedralne škole koje su budućim svećenicima pružale bazično obrazovanje iz latinske gramatike i kršćanskog nauka. Početkom 11. vijeka neka od njih prerasla su u više škole koje su tokom 12-13. vijeka izrasle u univerzitete.

Nakon Tridentskog koncila (1545.-63.) sjemeništa su počela poprimati svoj današnji oblik.

Pandan sjemeništu u Pravoslavnoj crkvi je bogoslovija.

## Reference

## Vanjske veze

* ''Sjemenište''
Westerlo

**Westerlo** je općina od 25,288 stanovnika na sjeveru Belgije u flamanskoj Provinciji Antwerpen.

## Geografija

Westerlo je udaljen četrdesetak km jugoistočno od Antwerpena, prostire se južno od Albertovog kanala.

Općina se sastoji od sedam međusobno poprilično udaljenih gradića; Tongerlo (5,085 st.), Heultje (4,497), Westerlo (4,237), Oevel (3,772), Voortkapel (2,762), Zoerle-Parwijs (2,531) i Oosterwijk (2,420).
 
Centar općine Westerlo leži duž sjeverne obale rijeke Grote Nete.

## Historija

Westerlo je prvi put dokumentiran 994. kao feud grofa od Leuvena - Ansfrieda, koji je izgleda prvi podigao zamak.
Taj zamak kao sjedište velikog feuda, je više od 5 vijekova bio je u rukama porodice Merode. Posljednja vlasnica Jeanne de Merode potpuno ga je preuredila između 1909.- 1911. u neogotičkom stilu u dvorac. Općina Westerlo kupila je dvorac 1972. i adaptirala u vijećnicu.

## Reference

## Vanjske veze

*Westerlo
Hechtel-Eksel

**Hechtel-Eksel** je općina od 12,543 stanovnika na sjeveru Belgije u flamanskoj Provinciji Limburg.

## Geografija

Hechtel-Eksel je udaljen dvadesetak km sjeverno od Hasselta, nedaleko nizozemske granice. Na terenu općine izvire rijeka Grote Nete.

## Historija

Hechtel-Eksel je nova općina nastala 1977. fuzioniranjem dotadašnjih općina Hechtel i Eksel.
Obadvije su od 16. do 19. vijeka bile ruralne općine.

Događaj po kom je čuvena je bitka između jedinica Britanske armije i Wehrmachta, za Drugog svjetskog rata-1944.

## Reference

## Vanjske veze

*Hechtel-Eksel
Duffel

**Duffel** je grad i općina od 17,714 stanovnika na sjeveru Belgije u flamanskoj Provinciji Antwerpen.

## Geografija

Duffel se prostire duž sjeverne obale rijeke Nete, udaljen dvadesetak km južno od Antwerpena.

## Historija

Duffel je prvi put dokumentiran 1059. pod imenom *Duffla*. 
Od srednjeg vijeka pa sve do Francuske revolucije kad je ukinut feudalizam, bio podijeljen na tri feuda; Duffel-Highness, Duffel-Voogdij i Duffel-Perwijs.
Tek je 1796. postao jedinstvena općina.

Od 15. vijeka je poznat po svojim teškim grubim tkaninama - *Duffel*, koje su bile popularne čak i nakon Drugog svjetskog rata.

Zahvaljujući položaju na Neti i izgradnji željezničke pruge Bruxelles - Antwerpen, Duffel se počeo industrijalizirati.
Nešto prije 1850. proradila je predionica vune sa modernim parnim mašinama. Petnaet godina kasnije proradilo je par ciglana u kojima je radilo po 500 radnika. Velika tvornica papira (radi još i danas) podignuta je početkom 20. vijeka.

Poprilično je stradao za Prvog svjetskog rata, a relativno mirno je proživio Drugi svjetski rat.

Danas je najveći poslodavac valjaonica aluminija *Aleris Aluminium Duffel BV* u kojoj radi oko 1000 radnika.

## Reference

## Vanjske veze

*Duffel
Palača Stoclet

**Palača Stoclet** je vila u Bruxellesu, koju je između 1905. - 1911. projektirao i izgradio bečki arhitekt Josef Hoffmann.

Ona je 2009. uvrštena na UNESCO-vu Listu mjesta svjetske baštine u Evropi kao jedna je od najdovršenijih i najhomogenijih građevina Bečke secesije.

## Historija i karakteristike

Tu vilu naručio je bankar i kolekcionar Adolphe Stoclet, s tim da nije nametnuo ni estetska ni financijska ograničenja arhitektu. Kuća i vrt dovršeni su 1911., a njihova stroga geometrija označila je prekretnicu u secesiji, nagovještavajući Art déco i moderni pokret u arhitekturi.

Enterijer je opremljen djelima Kolomana Mosera i Gustava Klimta, pa jasno izražava težnju stvaranja "totalnog umjetničkog djela" (Gesamtkunstwerk). 
Vila je zadržala visoku razinu integriteta, kako izvana tako i iznutra, jer je zadržala većinu orginalnog uređenja i namještaja.
	
## Reference

## Vanjske veze

* ''Le palais Stoclet''
Hoogstraten

**Hoogstraten** je grad i općina od 21,560 stanovnika na krajnjem sjeveru Belgije u flandrijskoj Provinciji Antwerpen.

## Geografija

Hoogstraten se nalazi pored nizozemske granice na trasi autoputa Antwerpen-Breda, udaljen 36 km 
sjeveroistočno od Antwerpena.
Općina se sastoji od Hoogstratena, koji je centar općine i naselja; Meer, Meerle, Meersel-Dreef, Minderhout i Wortel.

Poznat je po beginažu koji je osnovan u 14. vijeku, on je 1998. uvršten na UNESCO-vu Listu mjesta svjetske baštine u Evropi kao jedan od 13 Flandrijskih Beginaža.
Nakon dugog perioda propadanja, restauriran je 1990-ih.

## Historija

Po jednoj od legendi Hoogstraten je niknuo za vikinških vremena, kad je njihov vođa Gelmel u 9. vijeku podigao istoimeni zamak, ali za to ne postoje nikakvi dokazi.

U 11. vijeku niknula su prva sela u tom kraju, među njima i Hoogstraten koji je 1210. dobio gradska prava. Nakon provedene melioracije postao je centar bogatog poljoprivrednog kraja pa se do 16. vijeka razvio u dominantno trgovište. To je bilo zlatno doba tog grada kad su njime vladali nizozemski plemići
Lalaing iz Grofovije Hainaut, koji su podigli crkvu i vjećnicu.

Progres je potrajao do 1568. kad je izbio Osamdesetogodišnji rat u kojem je Hoogstraten teško stradao i od kog se nikad nije u potpunosti oporavio. 
Iako je 1740. postao prijestolnica vlastite grofovije, koja je potrajala svega pola vijeka do francuske vladavine, kad je izgubio ne samo grofoviju već i gradska prava.

Prava su mu vraćena 1985. , nakon što je 1977. kooptirao okolna sela; Meer, Meerle, Meersel-Dreef, Minderhout i Wortel.

## Pobratimski gradovi
*  Za-Kpota, Benin od 2018.

## Reference

## Vanjske veze

*''Stad Hoogstraten'' (službene stranice)
Heist-op-den-Berg

**Heist-op-den-Berg** je općina od 12,543 stanovnika na sjeveru Belgije u flamanskoj Provinciji Antwerpen.

## Geografija

Heist-op-den-Berg je udaljen tridesetak km jugoistočno od Antwerpena, sjeverno od centra općine protiče rijeka Grote Nete.
Općina Heist-op-den-Berg se sastoji od samog Heist-op-den-Berga, koji je centar općine i naselja; Booischot, Hallaar, Itegem, Schriek i Wiekevorst.

Najveća karakteristika te općine je brdo (berg) visoko 48 metra, po kom je dobio ime.
## Historija
Postoje dvije teorije o tome kad je Heist niknuo, po jednoj najstarija crkva uz koju se razvilo selo podignuta je u zaselku Lo. Po drugoj selo je niknulo na brdu, u prilog toj teoriji idu i činjenice da su svi stari putevi vodili na brdo.

Prvi put je dokumentiran 1008., u povelji rimsko-njemačkog cara Heinricha II, kojom je darovao Heist kao feud Kneževini-biskupiji Liège. Kneževi-biskupi prodali su Heist i Mechelen 1333., flandrijskom grofu Lodewijku van Neversu. Od sredine 15. vijeka Heist je postao domena Burgundskog Vojvodstva. Nakon tog je sve do Francuske revolucije ostao feud koji je često mjenjao gospodare.

Od 1794. kad je Prva Francuska Republika anektirala te krajeve, Heist je postao administrativni centar vlastite općine i kantona.
Između Dva rata bio je jedan od najvećih dobavljača ranog krumpira u Flandriji.

Nakon Drugog svjetskog rata počeo se industrijski razvijati otkad je 1968. podignut industrijski park.
Naglo je povećao teritorij i broj stanovnika za reforme državne uprave 1977. kad su dodane dotadašnje općine; Booischot, Hallaar, Itegem, Schriek i Wiekevorst.

## Reference

## Vanjske veze

*Heist-op-den-Berg
Ruždija

**Ruždija** (od tur. rüşdiye) je islamska niža srednja škola.

U Bosni i Hercegovini osnivanje ruždija bilo je predviđeno osmanskim Zakonom o školstvu od 1869. godine pokrenuto za vrijeme Tanzimata. Ukupno je otvoreno oko tridesetak ruždija u Bosni i Hercegovine. Ruždije su bile državne svjetovne škole. Nastavni program je sadržavao islamske vjerske predmete, orijentalne jezike, matematika, geografija i historija. Negdje se predavao i francuski. Bosanski jezik ušao je u nastavni program nakon austro-ugarske okupacije Bosne i Hercegovine, a učilo se čitanje, pisanje i manjim dijelom gramatika. Učenici ruždija bili su učenici koji su završili mekteb. Ruždije su trajale četiri razreda. Po završetku ruždije mogli su raditi kao niži uredski činovnici ili nastaviti školovanje.

U Osmanskom carstvu ruždije su finansirane iz školskog fonda (mearif sanduk) vilajetske uprave. Otkako je Austro-Ugarska okupirala i poslije pripojila Bosnu i Hercegovinu, izdržavanje ruždija preuzela je Zemaljska vlada Bosne i Hercegovine.

## Reference